આઝાદીના ૭ દાયકા બાદ પણ અરવલ્લી જિલ્લાનો અંતરિયાળ વિસ્તાર વિકાસ થી વંચિત છે ગુજરાત સરકાર વાઈબ્રન્ટ સમિટ અને પતંગોત્સવ પાછળ કરોડો રૂપિયાના એંધાણ કરી રહી છે બીજીબાજુ ગતિશીલ ગુજરાતના મોડાસા તાલુકાના મરડીયા સ્ટેશનથી સુરપુર નવો વસવાટ (કોળી) ગામમાં જવાનો ૧.૫ કિલોમીટર ધૂળીયો રસ્તો બનાવવા ધારાસભ્ય,સંસદસભ્ય થી લઈ વહીવટી તંત્રમાં અનેક રજૂઆતો કરવા છતાં પાકો રસ્તો ન બનતા ગ્રામજનોમાં ભારે રોષ જોવા મળી રહ્યો છે ગામના જાગૃત યુવાનોના જણાવ્યા અનુસાર રાજ્ય સરકારે ઉત્સવોના નામે થતા કરોડો રૂપિયાના તાયફાઓ બંધ કરી ગુજરાતના અંતરિયાળ વિસ્તારો માં સાચા અર્થમાં પ્રાથમિક સુવિધાઓ ઉપલબદ્ધ કરવાની માંગ કરી હતી